recursal/SuperWikiNEXT-32B huggingface dataset:
முல்லைத்தீவு மாவட்டத்தில் உள்ள முள்ளியவளையில் பிறந்த மூத்தக் கலைஞர் சூ. பொன்னையா அவர்களின் மூத்த மகளாக பிறந்த புவனேஸ்வரி அவர்களும் அவரது சகோதரிகளும் **முல்லைச்சகோதரிகள்** என்ற பட்டப்பெயரால் அழைக்கப்பட்டவர்கள். தந்தையார் சூ. பொன்னையா சிறந்த இசை நாடக மற்றும் நடனக் கலைஞர் ஆதலால் அவரிடம் சிறு வயது முதல் ஒரு குருவிடம் கற்பது போல் முறையாக பயின்றவர்கள். 'அண்ணாவியார்' என்று கலைஞர்களால் அன்பாக அழைக்கப்பட்ட இவரது தந்தையார், முள்ளியவளை கிராமத்தில் கலை வளர்த்தவரும் அனேகக் கலைஞர்களை உருவாக்கியவரும் ஆவார்.

புவனேஸ்வரி தனது கம்பீரக்குரலால் இசைக்கும் பாங்கே தனியானது. ஈழத்து மெல்லிசை பாடல்கள் முதல் சமகாலத்தில் எழுச்சிப் பாடல்கள் வரையாக நிறைய பாடல்கள் பாடியுள்ளார். திருமணத்தின் பின்னர் தனது கணவரின் பெயரையும் இணைத்து '*புவனா இரத்தினசிங்கம்* என அழைக்கப்படுகிறார்.

இவரது கணவர் இரத்தினசிங்கம் ஒரு வர்த்தகர் ஆவார்.

ஆரம்பம்
-------

தனது ஆரம்பக்கல்வியை முள்ளியவளை கலைமகள் வித்தியாலயத்தில் கற்றார். பின் இசையை முறையாக பயின்று அதனை மாணவர்களிற்கு புகட்டி வந்தார். கர்நாடக இசையில் மிகுந்த தேர்ச்சி பெற்ற இவர் மேடைக்கச்சேரிகள் செய்வதில் திறன் படைத்தவர். தமிழிசையை உரிய அங்க நிறைவுடன் பாடவல்லவர். பண்ணிசை, மற்றும் இசை நாட்டிய ஆக்கம் முதலியவற்றையும் புரிபவர். அவரது சகோதரன் பாலசுப்பிரமணியம் மிருதங்கம் இசைக்க, சகோதரிகள் இந்திராணி வயலின் பக்க இசை வழங்க, பார்வதியுடன் பல கச்சேரிகள் புரிந்துள்ளார்.
  

தந்தையார் நெறிப்படுத்தி வழங்கும் 'அரிச்சந்திரா', 'சம்பூரண இராமாயணம்' முதலான இசை நாடகங்களில் புவனா உட்பட அவரது குடும்ப கலைஞர்கள் அனைவரும் பங்குபெறுவர்.

மெல்லிசைப் பாடல்கள்
-------------------

இலங்கை வானொலியில் மெல்லிசை பாடகராக பிரபலம் பெற்ற இவர் தனது சகோதரிகளுடன் பல பாடல்கள் பாடியுள்ளார்.

* இயற்கை இறைவனின்கலைக்கூடம் - முல்லை சகோதரிகள் பாடியது. இசை: ஆர்.முத்துசாமி. பாடல்- எருவில் மூர்த்தி

வெளி இணைப்பு
------------

* இயற்கை இறைவனின்கலைக்கூடம்
[*தொடர்பிழந்த இணைப்பு*]- பாடல் கேட்க
**முல்லை தங்கராசன்** என்பவர் தமிழ் எழுத்தாளர், பத்திரிக்கை ஆசிரியராவார்.பொள்ளாச்சிக்கு அருகிலுள்ள ஜமீன் ஊத்துக்குளியைச் சேர்ந்த இவர் வாகன ஓட்டுநராகத் தன் வாழ்க்கையைத் துவக்கியவர் முல்லை தங்கராசன். இவர் மாயாஜாலக் கதைகள் எழுதுவதிலும் தனிச்சிறப்பு பெற்றவர்.
தமிழ் சிறார் காமிக்ஸ் உலகில் குறிப்பிடத்தக்க சாதனையாளர் முல்லை தங்கராசன். இவர் முதலில் *டிரைவர்* என்ற மாத இதழை நடத்தினார். நான்கு சக்கர வாகன ஓட்டுநர்களுக்கான குறிப்புகள், சாலை விதிகள் உள்ளிட்ட விஷயங்களைத் தாங்கிவந்த இதழ் அது. 1970 களில் வெளிவந்த மணிப்பாப்பா (1976), ரத்னபாலா (1979) என்கிற இரண்டு பிரபல சிறார் இதழ்களுக்கு ஆசிரியராகச் செயல்பட்டார். முத்து காமிக்ஸ் நிறுவனத்தில் பதிப்பாசிரியராகப் பணிபுரிந்தார். அந்நிறுவனத்திலிருந்து வெளியே வந்த பின்னர் மாயாவி என்ற பெயரில் காமிக்ஸ் புத்தகங்களை வெளியிட்டார். இவர் ஆசிரியராக இருந்த சிறார் இதழ்களில் சுவாரசியமான, நகைச்சுவையான, சாகசக் கதைகள் வெளியாகின.

மேற்கோள்கள்
-----------

1. ↑  கிங் விஸ்வா. "விற்பனைக்கு வந்த தாத்தாவின் பொக்கிஷம்!". *கட்டுரை*. தி இந்து. 20 நவம்பர் 2016 அன்று பார்க்கப்பட்டது.
2. ↑  ஆதி வள்ளியப்பன் (15 நவம்பர் 2016). "சிறார் இலக்கியச் சாதனையாளர்கள்". *கட்டுரை*. தி இந்து. 20 நவம்பர் 2016 அன்று பார்க்கப்பட்டது.
**மலேசிய இந்து தர்ம மாமன்றம்** (Malaysia Hindudharma Mamandram) என்பது மலேசியாவில் உள்ள இந்துமத அடிப்படையிலான ஓர் அரசு சாரா அமைப்பாகும். மாமன்றம் என்றும் பொதுவாக இவ்வமைப்பு அடையாளப்படுத்தப்படுகிறது. மலேசிய இந்து தர்ம மாமன்றம் 1982 ஆம் ஆண்டு மலேசியாவின் கோலாலம்பூரில் நிறுவப்பட்டது. மேலும் நாட்டின் பல்வேறு பகுதிகளில் சுமார் 35 அமைப்புகள் செயல்பாட்டில் உள்ள கிளைகளைக் கொண்டுள்ளது. தார்மீக விழுமியங்களைப் பற்றிய அறிவைப் பரப்புவதன் மூலம் மதக் கல்வி மற்றும் ஆன்மீக வளர்ச்சியின் மூலம் மலேசியாவில் உள்ள இந்துக்களுக்கு சேவை செய்ய இம்மன்றம் அர்ப்பணிக்கப்பட்டுள்ளது. 

மலேசியாவில் உள்ள இந்தியர்களின் அவநம்பிக்கைகளை நிவர்த்தி செய்வதில் மலேசியா இந்துதர்ம மாமன்றம் மலேசிய அரசாங்கத்துடனான பேச்சுவார்த்தைகளின் ஒருங்கிணைந்த பகுதியாக உள்ளது,  25 நவம்பர் 2007 ஆம் ஆண்டு நவம்பர் மாதம் 25 ஆம் தேதியன்று தலைநகர் கோலாலம்பூரில் இந்து உரிமைகள் இயக்கம் தலைமையிலான பேரணிகளின் மூலம் இந்த பிரச்சனை முன்னுக்கு வந்தது.

மேற்கோள்கள்
-----------

1. ↑  "Welcome to Mamandram.org". *Malaysia Hindudharma Mamandram*. 12 November 2014 அன்று பார்க்கப்பட்டது.
2. ↑  NGOs discuss Indian issues with PM in heart-to-heart chat பரணிடப்பட்டது 5 அக்டோபர் 2012 at the வந்தவழி இயந்திரம் The Star – 15 December 2007
3. ↑  Facing Malaysia's Racial Issues TIME – 26 November 2007

புற இணைப்புகள்
--------------

* அதிகாரப்பூர்வ இணையதளம்
**தைப்பிங் விலங்குக் காட்சிச்சாலை** (ஆங்கிலம்: *Taiping Zoo*;மலாய் : *Zoo Taiping*) என்பது மலேசியாவின் பேராக், தைப்பிங்கில் உள்ள புக்கிட் லாரூட்டில் அமைந்துள்ள ஒரு விலங்குக் காட்சிச்சாலை ஆகும். 1961-ல் நிறுவப்பட்ட தைப்பிங் உயிரியல் பூங்கா மலேசியாவின் பழமையான உயிரியல் பூங்காவாகும்.

இது மலேசியாவில் உள்ள முக்கிய விலங்கியல் பூங்காக்களில் ஒன்றாகும். இது 36 ஏக்கர்கள் (15 ha) பரப்பளவில் 180 வகையான நீர்நில வாழ்வன, பாலூட்டிகள் மற்றும் ஊர்வன என 1300 விலங்குகளைக் காட்சிப்படுத்துகிறது. இரவு பயணம் மூலம் விலங்குகளைக் காண வசதியும் உண்டு. வட மலேசியாவில் உள்ள ஒரே உயிரியல் பூங்கா இது என்பதால், அதிக எண்ணிக்கையிலான பார்வையாளர்கள் வருகை தருகின்றனர். மலேசியாவின் தேசிய மிருகக்காட்சிசாலை (மிருககாட்சிசாலை நெகாரா) மற்றும் மலாக்கா மிருகக்காட்சிசாலையுடன் ஒப்பிடும்போது, இங்கு அதிக எண்ணிக்கையிலான குச்சவால் சிறுகுரங்குகாணப்படுகின்றது.

மேற்கோள்கள்
-----------

1. ↑  
"SEAZA Membership List". *seaza.org*. SEAZA. 5 August 2011 அன்று பார்க்கப்பட்டது.
2. ↑  Seong, Mak Yim (15 December 2004).
3. ↑  "Sister Zoo for Taiping Zoo Planned". (27 October 2004).
4. ↑  The Department of Veterinary Services, Perak, Jabatan Perkhidmatan Haiwan, Perak.
5. ↑  About the Zoo --About Us
6. ↑  Night Safari --Night Safari Main
7. ↑  Stump-Tailed Macaque --The Star

வெளி இணைப்புகள்
---------------

* அதிகாரப்பூர்வ இணையதளம்

விக்கிமீடியா பொதுவகத்தில்,  
 ***Taiping Zoo***   
என்பதின் ஊடகங்கள் உள்ளன.
**விண்வெளிச் சுற்றுச்சூழல் தகவல் அமைப்பு** *(Space Environment Information System)* என்பது ஐரோப்பிய விண்வெளி நிறுவனத்தின் செயல்பாட்டு மென்பொருளாகும்.  விண்வெளி வளிமண்டலவியல் பெல்ஜிய நிறுவனம் இம்மென்பொருளை 1996 ஆம் ஆண்டு உருவாக்கி பராமரித்து வருகிறது. விண்வெளிச் சூழலை மதிப்பிடுவதற்கான ஒரு வலை அடிப்படையிலான இடைமுகத்தையும், விண்கல அமைப்புகள் மற்றும் குழுக்கள் மீதான அதன் விளைவுகளையும் இம்மென்பொருள் வழங்குகிறது. இந்த அமைப்பு பன்னாட்டு பயனர் சமூகத்தால் பல்வேறு நோக்கங்களுக்காகப் பயன்படுத்தப்படுகிறது.  திட்டமிடல் மற்றும் திட்டப்பபகுப்பாய்வு மற்றும் திட்டமிடல், கல்விக்கான ஆதரவு மற்றும் அறிவியல் பயன்பாடுகளுக்கான இயங்கும் மாதிரிகள். போன்றவை எடுத்துக்காட்டுகளாகும். 
விண்வெளிச் சூழல் மற்றும் சுற்றுச்சூழல் மாதிரிகள் பற்றிய விரிவான பின்னணி தகவல்களும் இம்மென்பொருளில் இடம்பெற்றுள்ளன.  விண்கலத்திற்கு வெளியே உள்ள விண்வெளிச் சூழல் எதுவும் வடிவமைப்பு அல்லது செயல்பாட்டை பாதிக்கும்.

மேற்கோள்கள்
-----------

1. ↑  esa. "ESA". *European Space Agency* (ஆங்கிலம்). 2018-07-27 அன்று மூலம் பரணிடப்பட்டது. 2019-03-20 அன்று பார்க்கப்பட்டது.
2. ↑  "Query Results". *adsabs.harvard.edu*. 2019-03-20 அன்று பார்க்கப்பட்டது.
3. ↑  "Help: Table of contents". *www.spenvis.oma.be*. 2019-03-20 அன்று பார்க்கப்பட்டது.
4. ↑  Zhang, Li-Fan; Hargens, Alan R. (2018-01-01). "Spaceflight-Induced Intracranial Hypertension and Visual Impairment: Pathophysiology and Countermeasures". *Physiological Reviews* **98** (1): 59–87. doi:10.1152/physrev.00017.2016. பன்னாட்டுத் தர தொடர் எண்:0031-9333. .

புற இணைப்புகள்
--------------

* SPENVIS home page
**பித்தப்பைக்கல்** அல்லது **பித்தக்கல்** என்பது பித்தத்தில் அடங்கியுள்ள பொருட்கள் ஒன்றாகச்சேர்ந்து இறுக்கமடைந்து உருவாகும் படிகத் திரளமைப்பு ஆகும். இந்தக் கற்கள் பித்தப்பையில் உருவாகினாலும் கல்லீரல், பித்தப்பை, பித்தக்கான்கள் அடங்கியுள்ள கல்லீரல்-பித்தப்பைத் தொகுதியின் பித்தப்பைக்கான், பொதுப் பித்தக்கான், கணையக் கான், வாட்டரின் குடுவையம் முதலிய வழிகளுக்குச் செல்லக்கூடியது.

பித்தப்பையில் பித்தக்கற்கள் தேங்கியிருப்பது அழற்சி தொடர்புடைய இடர்ப்பாடான கடிய பித்தப்பையழற்சிக்கு வழிகோலலாம். கடிய பித்தப்பையழற்சியில் பித்தம், பித்தக்கற்கள் பித்தப்பையில் தேங்கியிருப்பதால் குடல் நுண்ணுயிரிகளால் இரண்டாம்நிலைத் தொற்று ஏற்பட வாய்ப்புண்டு. ஏனைய பித்தவழிகளில் கற்கள் தேங்குதல் பித்தக்கான்களில் அடைப்பை ஏற்படுத்தும். இந்நிலைமை கணையவழற்சி, பித்தக்கான் அழற்சி போன்ற பாரதூரமான விளைவுகளை ஏற்படுத்தும். இந்த இரு இடர்ச் சந்தர்ப்பங்களும் உயிராபத்தை ஏற்படுத்தக்கூடியது என்பதால் இவை அவசரநிலை மருத்துவ தேவைகளாகக் கருதப்படுகின்றன.

சிறப்பியல்புகள்
---------------

நிறைய பித்தக்கற்களுடன் காணப்படும் பித்தப் பை - திறக்கப்பட்ட நிலையில். The large, yellow calculus probably comprises cholesterol, while the green-to-brown stones suggest bile pigments, such as biliverdin and stercobilin.
சி.டி. (CT) யில் எடுக்கப்பட்ட பித்தக்கற்களின் படங்கள்
ஒரு பெரிய பித்தக்கல்
பித்தக்கற்கள் வெவ்வேறு உருவங்களையும் அளவுகளையும் கொண்டவை. ஒரு சிறிய மணற் துணிக்கையின் அளவில் இருந்து குழிப்பந்தின் அளவு வரை இவற்றின் பருமன்கள் வேறுபடக்கூடியவை. பித்தப்பையுள் ஒரு தனித்த பெருங்கல்லாகவோ அல்லது சிறிய பல கற்களாகவோ காணப்படலாம். கற்கள் ஆக்கப்பட்ட பொருட்களைப் பொறுத்து பித்தக்கற்களை பின்வரும் வகைகளாகப் பிரிக்கலாம்: கொலசுட்ரால் கற்கள், கரும் நிறமியக் கற்கள், கலப்புக் கற்கள் (பழுப்பு நிறக் கற்கள்)

### கொலசுட்ரால் கற்கள்

கல்லீரலில் சுரக்கப்படும் பித்தநீர் கொலசுட்ராலால் அதிசெறிவூட்டப்பட்டதன் விளைவாக கொலசுட்ரால் கற்கள் உருவாகுகின்றன. பொதுவாக இவற்றின் நிறங்கள் வெளிர்மஞ்சள் நிறத்தில் இருந்து கரும்பச்சை, பழுப்பு, சுண்ணாம்பு வெள்ளை நிறம் வரை வேறுபடும். பித்தக்கற்கள் என்று பொதுவாகப் பார்க்குமிடத்து அவற்றில் 80% ஆனவை கொலசுட்ரால் கற்கள் ஆகும்.

### கருமை நிறமியக் கற்கள்

இவை சிறியவை, கருமையானவை. பிலிரூபின் மற்றும் கல்சியத்தால் ஆக்கப்பட்டுள்ளவை.

உசாத்துணைகள்
------------

1. ↑  Gallstones - Cholelithiasis; Gallbladder attack; Biliary colic; Gallstone attack; Bile calculus; Biliary calculus Last reviewed: July 6, 2009. Reviewed by: George F. Longstreth. Also reviewed by David Zieve
2. ↑  Gerard, M. Doherty (2010). *Current Diagnosis & Treatment of Surgery*. McGraw-Hill Companies, Inc. பக். 551. பன்னாட்டுத் தரப்புத்தக எண்:9780071638494.
3. ↑  Harvard University (September 1, 2005). "What to do about gallstones — TheFamily Health Guide". Harvard Health Publications. Jan 29, 2015 அன்று பார்க்கப்பட்டது.
4. ↑  The Merck Manual (November 2013). "Cholelithiasis". Jan 29, 2015 அன்று பார்க்கப்பட்டது.
**பித்யுத் பிரபா தேவி** (Bidyut Prabha Devi 12 ஜூலை 1926 - 28 ஜனவரி 1977) இந்தியாவைச் சேர்ந்த ஒடியா கவிஞர் ஆவார். ஒடியா இலக்கியத்தில் சிறந்த பெண் கவிஞர்களில் ஒருவராக இவர் அறியப்படுகிறார்.

சுயசரிதை
--------

பித்யுத் பிரபா 1926 ஜூலை 12 ஆம் தேதி கட்டாக் மாவட்டத்தில் ஜின்காடி என்ற சிறிய கிராமத்தில் பிறந்தார். எழுத்தாளரும் தொகுப்பாளருமான நிமய் சரண் தாஸ் மற்றும் ரேகா தேவியின் இரண்டாவது மகள் இவர் ஆவார். இவரது பெற்றோர், ஒரு பாரம்பரியவாதிகள் மற்றும் பழமைவாதிகள் என்பதால், கட்டாக் நகரத்தின் பம்பிசாஹியில் வசித்து வந்தனர். பித்யுத் பிரபாவுக்கு ஒரு சகோதரரும் இரண்டு சகோதரிகளும் இருந்தனர்; அவரது தங்கை புன்யா பிரபா தேவியும் ஒரு எழுத்தாளர் ஆவார்.

இவர் தனது தந்தை நிமய் சரண் தாஸின் உந்துதலால் கவிதைகள் எழுதத் தொடங்கினார். இவரது குழந்தை பருவத்தில், அவர் பல பரவலாக அறியப்பெற்ற ஒடியா கவிஞர்களுடன் பழகும் வாய்ப்பினைப் பெற்றார். 

ஜூலை 4, 1949 இல், இவர் ஒரிசா செயலகத்தில் பணியாற்றும் பஞ்சனன் மொஹந்தியை மணந்தார்.

படைப்புகள்
----------

பித்யுத் பிரபா 1940 முதல் கவிதைகள் எழுதத் தொடங்கினார். இவரது கவிதைகள் இலக்கிய இதழ்களில் வெளியிடப்பட்டன, இவரின் மூத்த சகோதரி பசாந்தியுடன் இணைந்து சில கவிதைகள் எழுதியிருந்தார். இவர் தனது முதல் கவிதைத் தொகுப்பான *சபிதாவை* 1944 இல் வெளியிட்டார், இது பெரும்பாலும் ஒரிசாவின் பெருமைகளைப் போற்றும் தேசபக்தியினை கருவாகக் கொண்டிருந்தது.

### கவிதைத் தொகுப்பு

* *சபிதா* (1947)
* *உத்கல் சரஸ்வதா பிரதிவா* (1947)
* *கனகஞ்சலி* (1948)
* *மரிச்சிகா* (1948)
* *பிஹயாசி* (1949)
* *பண்டெனிகா* (1950)
* *ஸ்வப்னதீப்* (1951)
* *ஜாரா சியுலி* (1957)
* *ஜஹாகு ஜீ* (1957)

அங்கீகாரம்
----------

1950 ஆம் ஆண்டில், பித்யுத் பிரபாவின் *உட்கல் சரஸ்வதா* என்ற நூல் உயர்நிலைப் பள்ளி மாணவர்களுக்கு உத்கல் பல்கலைக்கழகத்தால் கவிதை நூலாக பரிந்துரைக்கப்பட்டது. பித்யுத் தேவி ஒடியா இலக்கியத்தின் முக்கிய பெண் கவிஞர்களில் ஒருவராக அங்கீகரிக்கப்படுகிறார். அவரது கவிதைத் தொகுப்பு *பித்யுத்பிரப சஞ்சாயனா* 1962 இல் ஒடிசா சாகித்ய அகாதமி விருதை வென்றது

சான்றுகள்
---------

1. ↑  Nanda, Bijaya Kumara (2010). *Bidyut Prabha Devi*. New Delhi: Sahitya Akademi. பக். 1–19. பன்னாட்டுத் தரப்புத்தக எண்:978-81-260-2920-4. .
2. ↑   *Encyclopaedia of Indian Literature: A-Devo*. .
3. ↑  Nanda, Bijaya Kumara (2010). *Bidyut Prabha Devi*. New Delhi: Sahitya Akademi. பக். 1–19. பன்னாட்டுத் தரப்புத்தக எண்:978-81-260-2920-4. .
4. ↑  Nanda, Bijaya Kumara (2010). *Bidyut Prabha Devi*. New Delhi: Sahitya Akademi. பக். 1–19. பன்னாட்டுத் தரப்புத்தக எண்:978-81-260-2920-4. .
5. ↑  Nanda, Bijaya Kumara (2010). *Bidyut Prabha Devi*. New Delhi: Sahitya Akademi. பக். 1–19. பன்னாட்டுத் தரப்புத்தக எண்:978-81-260-2920-4. .

*
**துவார்தே பர்போசா** (*Duarte Barbosa*, 1480, லிஸ்பன், போர்த்துக்கல் - 1 மே 1521, பிலிப்பைன்ஸ்) போர்த்துகல்லைச் சேர்ந்த எழுத்தாளர் மற்றும் கடல்வழிப் பயணி ஆவார். கி.பி 1500 மற்றும் 1516-17 இடையே போர்த்துகீசியர் இந்தியாவில் (கேரள மாநிலத்தின் கண்ணூர்) நடத்திய தொழிற்சாலைகளில் எழுத்தராகவும், மலையாள மொழிபெயர்ப்பாளராகவும் பணிபுரிந்தார். தனது மைத்துனர் பெர்டினென்ட் மகெலன்]] தலைமையில் உலகைச் சுற்றிய முதல் கடல் பயணத்தில் இணைந்து கொண்டார்.

அவர் கி.பி 1516-ல் எழுதிய "துவார்த்தே பர்போசாவின் நூல்" (Livro De Duarte Barbosa) இந்தியப் பெருங்கடல் பயணம் குறித்த போர்த்துகீசியம் பயண இலக்கியம் நூல்களில் முன்னோடியாகும்.

கி.பி 1521-ல் பிலிப்பைன்ஸ் சென்ற பர்போசா, செபு தீவின் அரசர் ராஜா ஹுமாபான் (rajah Humabon) உடன் போர்த்துகீசியர் நடத்திய போரில் மகெலனுடன் பங்கு கொண்டார். போரில் வென்ற செபு அரசர் அளித்த விருந்தில் கலந்து கொண்ட பர்போசா, நஞ்சு கலந்த உணவின் மூலம் கொல்லப்பட்டார்.

உசாத்துணை
---------

1. ↑  "Duarte Barbosa, Mansel Longworth Dames, The Book of Duarte Barbosa: An account of the countries bordering on the Indian Ocean and their inhabitants ", Asian Educational Services, 1989, ISBN 81-206-0451-2

நூல்பட்டியல்
------------

* Duarte Barbosa, Mansel Longworth Dames, (1518) "The book of Duarte Barbosa: an account of the countries bordering on the Indian Ocean and their inhabitants", Asian Educational Services, 1989, ISBN 81-206-0451-2
**பேரி திம்மப்பா / திம்மண்ணா** என்வர் ஒரு துபாஷ் (மொழிப்பெயர்ப்பாளர்) ஆவார். இவர் பிரித்தானிய கிழக்கிந்திய நிறுவனத்தின் முகவர்களான பிரான்சிஸ் டே மற்றும் ஆண்ட்ரூ கோகன் ஆகியோருக்கு தலைமை பேச்சுவார்த்தையாளராக இருந்தார். இவர் நாயக்க சகோதரர்களிடமிருந்து மதராசை வாங்குவதில் முக்கிய பங்கு வகித்தார். பேரி திம்மப்பா 17 ஆம் நூற்றாண்டின் துவக்கத்தில் ஆந்திராவின் மச்சிலிபட்னத்திற்கு அருகிலுள்ள பாலகொல்லுவிலிருந்து சென்னைக்கு குடிபெயர்ந்தார்.  புதிதாக கட்டப்பட்ட மதராஸ் கோட்டையின் மதில்களுக்கு வெளியே ஒரு *கருப்பர் நகரத்தை* நிறுவினார், பின்னர் அது புனித ஜார்ஜ் கோட்டையாக மாறியது. 

இவரது குடும்பதினர் பல தசாப்தங்களாக கிழக்கிந்திய கம்பெனியின் தலைமை வணிகர்களாக இருந்தனர். திம்மப்பாவின் சகோதரர் பேரி வெங்கடாத்ரிக்கு சொந்தமான *கிண்டி லாட்ஜ் இருந்தது.* இது தற்போதய தமிழ்நாடு ராஜ் பவன் ஆகும். இவர் மதராஸ் மாநிலத்தை நிறுவியவர்களில் ஒருவர் ஆவார்.

குறிப்புகள்
-----------

1. ↑  Muthiah, S (12 August 2002). "A centenary's links with Chennai". The Hindu. Archived from the original on 7 மே 2005.. பார்த்த நாள்: 25 January 2015.
2. ↑  Chronology of Fort St George on Tamil Nadu Government website
3. ↑  The Madras Tercentenary commemoration volume, Volume 1939
|  |
| --- |
|  **கனேடியத் தமிழர்** |
| கனேடியத் தமிழர் |
| நபர்கள் |
| பரம்பல் |
| அரசியல் |
| பொருளாதாரம் |
| பண்பாடும் கலைகளும் |
| கல்வி |
| தமிழ்க் கல்வி |
| சமூக வாழ்வு |
| அமைப்புகள் |
|  **வரலாறு** |
| வரலாற்றுக் காலக்கோடு |
| குடிவரவு |
| எதிர்ப்புப் போராட்டங்கள் |
|  **இலக்கியமும் ஊடகங்களும்** |
| இலக்கியம் |
| வானொலிகள் |
| இதழ்கள் |
| நூல்கள் |
| திரைப்படத்துறை |
| தொலைக்காட்சிச் சேவைகள் |
|  **நிகழ்வுகள்** |
| தமிழ் மரபுரிமைத் திங்கள் |
| ரொறன்ரோ தமிழியல் மாநாடு |
| தமிழ் இலக்கியத் தோட்ட விருதுகள் |
| * பா
* உ
* தொ
  |

**கனடாவில் தமிழ் மக்களின் பரம்பல்** என்பது கனடாவில் புவியியல் நோக்கில் தமிழ்ச் சமூகங்கள் எங்கு எங்கு உள்ளன, ஏன் அப்படி உள்ளன என்பது பற்றியது ஆகும். பெரும்பான்மைத் தமிழர்கள் ஒன்ராறியோ மாகாணத்தில் வாழ்கிறார்கள். அதற்கு அடுத்தாக கியூபெக்கிலும், பிரிட்டிசு கொலம்பியாவிலும் வாழ்கிறார்கள். தமிழர்கள் பொதுவாக பெரும் நகரங்கள், அல்லது புறநகர்ப் பகுதிகளிலேயே பெரும்பாலும் வசிக்கிறார்கள்.

ஒன்ராறியோ
---------

கனடியத் தமிழர்களில் பெரும்பான்மையினர் ஒன்ராறியோவில் வசிக்கிறார்கள். முதலில் குடிவந்தவர்கள் ரொறன்ரோ மைய நகரத்தில் வெலசிலி, ரீயென்ற் பார்க், லோரன்சு, கிங் அண் டவ்ரின் போன்ற பகுதிகளில் பெரும் தொகையில் வசித்தார்கள். 1990 களில் தமிழர்கள் செறிந்து வாழ்ந்தால் வெலசிலி பகுதி குட்டி யாழ்ப்பாணம் எனவும் அறியப்பெற்றது. இதே காலப் பகுதியில் அதற்கு அருகாமையில் இருந்து குட்டி இந்தியா என அழைக்கப்படும் யராட் வீதியில் அமைந்த பல கடைகள் தமிழ்க் கடைகளாக இருந்தன. இப்பொழுது ரொறன்ரோவின் கிழக்குப் பகுதி நகரங்களான இசுகார்புரோ, மார்க்கம் ஆகிய பகுதிகளில் செறிவாக வாழ்கிறார்கள். ரொறன்ரோவின் மேற்குப் பகுதியில் உள்ள மிசசாகா, பிறம்டன் பகுதிகளிலும் தமிழர்கள் தொகையாக வாழ்கிறார்கள்.

ரொறன்ரோ புறநகர்ப் பகுதியைத் தவிரித்து ஒன்ராறியோவில் ஒட்டாவா, வேட்டர்லூ, கோன்வெல் போன்ற நகரங்களிலும் கணிசமான தமிழர்கள் வாழ்கிறார்கள்.

கியுபெக்
--------

கனடாவின் கிழக்குப் பகுதியில் இறங்கிய தமிழர்கள் வந்த நகரமாக கியுபெக்கின் மொன்றியால் விளங்கியது. இங்கு அகதியாக ஏற்றுக் கொள்ளப்படுவது ஒப்பீட்டளவில் இலகுவாக இருந்தாலும் பல தமிழர்கள் அங்கு சென்று வாழ்ந்தார்கள். இவ்வாறு மொன்றியாலில் ஒரு செறிவான தமிழ்ச் சமூகம் இருக்கிறது. எனினும் குடியுரிமை பெற்ற பின்பு ஆங்கிலக் கல்வி விரும்பி பலர் ரொன்ரோ நோக்கி நகரலானார்கள்.

பிரிட்டிசு கொலம்பியா
--------------------

கனடாவின் மேற்குப் பகுதியான பிரிட்டிசு கொலம்பியாவில் கப்பல்கள் ஊடாகவும் பிற வழிகளிலும் இறங்கியவர்களில் பலர் அங்கேயே குடியமர்ந்தார்கள்.
**மோசின் அளவுகோல்** (*Mohs scale of mineral hardness*) தனிமங்களின் கடினத் தன்மையை அளக்க உதவும் அளவுகோலாகும். இதை உருவாக்கியவர் ஜெர்மனியைச் சோ்ந்த ஃபிரடரிக் மோசு ஆவார்.

ஒரு பொருள் கடினமானதென்பதை எங்கனம் கண்டறிவது? ஒப்பிடுவதன் மூலம் தான். உதாரணமாக, இரும்புக் கம்பியைக் கொண்டு சுண்ணாம்புக் கல்லை (கால்சியம் கார்பனேட்) உடைக்கலாம். அந்த இரும்பையும் கார்போரோண்டம் (ஆழ்துளைக் கிணறு தோண்டப் பயன்படும் பொருள்) கொண்டு கீறலாம். கார்போரண்டத்தையும் வைரத்தைக் கொண்டு கீறலாம். வைரத்தை எதனால் கீறுவது? வைரத்தால் தான்!

கனிமங்களின் கடினத்தன்மை
-----------------------

மோசு வடிவமைத்த கடினத்தன்மை அளவுகோல் ஏறுவரிசையில்:

| மோசின் கடினத்தன்மை | கனிமம் | கடின எண் | படிமம் |
| --- | --- | --- | --- |
| 1 | மாக்கல் (talc) (Mg3Si4O10(OH)2) | 1 |  |
| 2 | ஜிப்சம் (CaSO4·2H2O) | 3 |  |
| 3 | கால்சைட்டு (CaCO3) | 9 |  |
| 4 | புளூரைட் (CaF2) | 21 |  |
| 5 | அப்படைட்டு (Ca5(PO4)3(OH-,Cl-,F-)) | 48 |  |
| 6 | ஆர்த்தோகிளேசு ஃபெல்ட்ஸ்பார் (KAlSi3O8) | 72 |  |
| 7 | படிகக்கல் (quartz)(SiO2) | 100 |  |
| 8 | புட்பராகம் (topaz)(Al2SiO4(OH-,F-)2) | 200 |  |
| 9 | குருந்தக்கல் (Al2O3) | 400 |  |
| 10 | வைரம் (C) | 1600 |  |

மேற்கோள்கள்
-----------

1. ↑  Encyclopædia Britannica. 2009. Encyclopædia Britannica Online. 22 Feb. 2009 "Mohs hardness."
வாட் சாய்வத்தாநரம்
**வாட் சாய்வத்தாநரம்** (Wat Chaiwatthanaram) தாய்லாந்து நாட்டின் கோயில் நகரமான அயூத்தியாவில் அமைந்த பௌத்த கோயில் தொகுதிகளில் ஒன்றாகும். புகழ் பெற்ற இக்கோயில், சாவோ பிரயா ஆற்றின் மேற்கு கரையில், ஆயூத்தயா தீவு நகரத்தின் வெளிப்புறத்தில் அமைந்துள்ளது. இது பன்னாட்டுச் சுற்றுலாப் பயணிகளை ஈர்க்கக் கூடிய பௌத்தக் கோயிலாகும். இக்கோயிலை உலகப் பாரம்பரியக் களங்களில் ஒன்றாக யுனேஸ்கோ நிறுவனம் அறிவித்துள்ளது.

வரலாறு
------

தாய்லாந்து நாட்டு மன்னர் பிரசாத் தோங், தனது தாயின் நினைவாக இக்கோயிலை கி பி 1630இல் கட்டினார். கம்போடியாவின் கெமர் கட்டிடக்கலை பாணியில் வாட் சாய்வத்தாநரம் கோயில் கட்டப்பட்டது. 1767இல் தாய்லாந்து மீது படையெடுத்த பர்மியர்களால் இக்கோயில் சிதைக்கப்பட்டது. பின்னர் 1987இல் இக்கோயில் மறுசீரமைக்கப்பட்டு, 1992 முதல் பொதுமக்கள் பார்வைக்குத் திறந்து விடப்பட்டது.

அமைப்பு
-------

வாட் சாய்வத்தாநரம் கோயில் 35 மீட்டர் உயரம் கொண்ட கோபுரமும், அதனைச் சுற்றி நான்கு சிறு கோபுரங்களுடனும் கட்டப்பட்டது. முழுக் கட்டுமானமும் செவ்வக அமைப்பு கொண்ட மேடையில் அமையும் படி நிறுவப்பட்டுள்ளது. கோபுரத்தின் மீது ஏறிச் செல்வதற்கு மறைமுகமாக இடங்களில் படிக்கட்டுகள் அமைக்கப்பட்டுள்ளன.

செவ்வக மேடையைச் சுற்றிலும் எட்டு தூபிகள் வடிவ வழிபாட்டு கூடங்கள் நிறுவப்பட்டுள்ளன. இக்கோயில் சுவர்களில் கருப்பு மற்றும் பொன் வண்ணத்தில் 120 புத்தர் சிலைகள் அமர்ந்த நிலையில் உள்ளன. கோயில் உட்புறச்சுவர்களில் புத்தரின் ஜாதகக் கதைகளின் காட்சிகள் ஓவியமாக தீட்டப்பட்டுள்ளது.

படக்காட்சிகள்
-------------

|  |  |  |  |  |
| --- | --- | --- | --- | --- |
|  வாட் சாய்வத்தாநரம் பௌத்தக் கோயில் | புத்தரின் சிலைகள் |  வாட் சாய்வத்தாநரம் | மாலை வேளையில் கோயில் | Walkway detail |

இதனையும் காண்க
--------------

* அயூத்தியா (வரலாற்று நகரம்)
* உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

மேற்கோள்கள்
-----------

1. ↑  Wat Chaiwatthanaram

வெளி இணைப்புகள்
---------------

* Wat Chaiwatthanaram
**சூன் 2022 ஆப்கானித்தான் நிலநடுக்கம்** (*June 2022 Afghanistan earthquake*) ஆப்கானித்தான் நேரப்படி 2022 ஆம் ஆண்டு சூன் மாதம் 22 ஆம் தேதியன்று அதிகாலை 02:24 மணிக்கு ஆப்கானித்தானுக்கும் பாக்கித்தானுக்கும் இடையே உள்ள துராந்து எல்லைக்கோடு பகுதியில் ஏற்பட்டது. ரிக்டர் அளவுகோலில் நிலநடுக்கத்தின் அளவு 6.2 என பதிவாகியது. இந்நிலநடுக்கம் பத்து கிலோமீட்டர் ஆழத்தில் 5.9 ரிக்டர்கள் அளவில் ஏற்பட்டது என்று அமெரிக்க புவியியல் ஆய்வு மையமும் தெரிவித்துள்ளது. குறைந்தது 1000 பேர் பலியானதாகவும் 1500 பேர் காயம் அடைந்ததாகவும் செய்திகள் தெரிவிக்கின்றன. இந்தியாவின் சில பகுதிகள், பாக்கித்தானின் தலைநகர் இசுலாமாபாத்து, கிழக்கு பஞ்சாப் மாகாணம் மற்றும் ஈரான் 
போன்ற 500 கிலோமீட்டர் (310 மைல்) தொலைவில் வாழும் குறைந்தது 119 மில்லியன் மக்களால் நிலநடுக்கம் உணரப்பட்டதாக அறியப்படுகிறது.

2022 ஆம் ஆண்டில் ஏற்பட்ட மிக மோசமான நிலநடுக்கமாக இந்நிகழ்வு கருதப்படுகிறது. நூற்றுக்கணக்கான கட்டடங்கள் இடிந்து, 25 எண்ணிக்கைக்கும் மேற்பட்ட கிராமங்கள் கடுமையாக பாதிக்கப்பட்டன. நிலநடுக்கம் அதன் அளவுடன் ஒப்பிடும்போது மிகவும் அழிவுகரமானதாக இருந்தது. நிலச்சரிவுகளுக்கு ஆளாகக்கூடிய அடர்த்தியான மக்கள்தொகை கொண்ட பகுதிக்கு அடியில் நிலநடுக்கம் ஏற்பட்டுள்ளது. ஆழமற்ற மையப்பகுதியும் நிலநடுக்கத்தைத் தாங்கும் வகையில் கட்டப்படாத மரம் மற்றும் மண்ணால் செய்யப்பட்ட குறைந்த தரமான கட்டடங்களும் அதிக சேதத்திற்கான காரணங்களாக பார்க்கப்படுகின்றன.

பின்னணி
-------

தெற்காசியப் பகுதியின் டெக்டோனிக் தட்டு எனப்படும் புவித்தட்டு எல்லை வரைபடம். ஆப்கானித்தான் இடதுபுறத்தில் அமைந்துள்ளது.
கடந்த பத்தாண்டுகளில் ஆப்கானித்தானில் 7,000 எண்ணிக்கைக்கும் அதிகமான மக்கள் நிலநடுக்கங்களால் இறந்துள்ளனர். சராசரியாக ஓர் ஆண்டிற்கு 560 பேர் இறந்துள்ளனர். வடகிழக்கு ஆப்கானித்தானில் 2015 ஆம் ஆண்டு ஏற்பட்ட ஒரு பெரிய நிலநடுக்கம் அந்நாட்டிலும் அண்டை நாடான பாக்கித்தானிலும் 200 எண்ணிக்கைக்கும் மேற்பட்டவர்களைக் கொன்றது. 2008 ஆம் ஆண்டில் மேற்கு பாக்கித்தானில் ஏற்பட்ட 6.4 ரிக்டர் அளவிலான நிலநடுக்கத்தில் 166 பேர் கொல்லப்பட்டனர் மற்றும் நிலச்சரிவுகளால் பல கிராமங்கள் அழிந்தன. முன்னதாக 2002 மற்றும் 1998 ஆம் ஆண்டுகளில் ஏற்பட்ட நிலநடுக்கங்களில் முறையே ஆயிரத்திற்கும் மேற்பட்டோர் மற்றும் சுமார் 4,700 பேர் கொல்லப்பட்டனர்.

மேற்கோள்கள்
-----------

1. ↑  "ஆப்கனில் கடும் நிலநடுக்கம்: 1000 பேர் பலி". தினமணி.. பார்த்த நாள்: 23 June 2022.
2. ↑  "Earthquake of magnitude 6.1 shakes Afghanistan, Pakistan". *Reuters*. 22 June 2022. 2022-06-22 அன்று மூலதளத்திலிருந்து பரணிடப்பட்டது எடுக்கப்பட்டது. 2022-06-22 அன்று பார்க்கப்பட்டது.
3. ↑  "At least 1,000 killed after strong earthquake jolts Afghanistan". *அல் ஜசீரா*. 22 June 2022. .
4. ↑  "Afghanistan rocked by 6.1 magnitude quake leaving 280 dead, according to Taliban officials". *ஆஸ்திரேலிய ஒலிபரப்புக் கூட்டுத்தாபனம்*. 22 June 2022. .
5. ↑  Faizi, Fazel Rahman (22 June 2022). "News agency: 1,000 dead, 1,500 injured in Afghan quake". *தி வாசிங்டன் போஸ்ட்*. .
6. ↑  Dasgupta, Sravasti (22 June 2022). "Afghanistan earthquake: Death toll rises to 950 after major quake hits Paktika province". *The Independent*. .
7. ↑  CNN, Masoud Popalzai, Jessie Yeung, Ehsan Popalzai and Tara John (22 June 2022). "More than 1,000 people killed after magnitude 5.9 earthquake hits eastern Afghanistan". *CNN*. 2022-06-22 அன்று பார்க்கப்பட்டது.

வெளி இணைப்புகள்
---------------

ReliefWeb's main page for this event.
**சூத்திரம்** என்னும் சொல் இலக்கண நூலிலுள்ள பாடலைக் குறிக்கும். இதனை நூற்பா என வழங்குகிறோம்.

நூல் என்னும் சொல் இலக்கண நூலை மட்டும் குறிக்கும். நூலில் உள்ள பாடல்கள் நூற்பா. சூத்திரம் என்னும் சொல்லைத் தமிழ்ச்சொல் எனலாம். 

சூத்திரம் சில எழுத்துக்களால் இயன்று செய்யுள் நடையில் இருக்கும். விரிவாகச் சொல்லவேண்டிய உரையை உள்ளே அடக்கிக்கொண்டிருக்கும். நுட்பமும் ஒட்பமும் கொண்டிருக்கும். அசைக்க முடியாத உண்மைகளைக் கூறும். அளக்க முடியாத அரும்பொருளைக் கொண்டிருக்கும். பலவகையான பயன்களை மொழிக்கு நல்கும்.  கண்ணாடி நிழல்போல் மொழியின் இயல்பை உள்ளபடியே வெளிப்படுத்தும்.  மொழிச் செய்திகளை விடுபடாமல் கூறும். காரணம் காட்டியும் எடுத்துக்காட்டுகள் தந்தும் விரித்துரைக்கும்.  சூத்திரத்தில் சொல்லப்படுவதைக் காட்டுவது காண்டிகை-உரை.  சூத்திரம் வெளிப்படையாகச் சொல்லாமல் குறிப்பால் உணர்த்தும் செய்திகளும் உண்டு. (விருத்தி)உரை இதனை வெளிப்படுத்தும்.

கருவிநூல்
---------

* தொல்காப்பியம் மூலம்

அடிக்குறிப்பு
-------------

1. ↑  தொல்காப்பியம் மரபியல் 100, 101
2. ↑  சூத்திரம் என்பதையும் தமிழ்ச்சொல்லாகக் கொள்ளலாம். 'இரம்' என்னும் பின்னொட்டு தமிழில் பழமையானதே. ஆயிரம். பாயிரம் போன்ற சொற்களில் அவற்றைக் காணலாம். கோத்து இருப்பது கோத்திரம், ஆர்த்து வருவது ஆத்திரம் ஆத்திரத்தை அடக்கினாலும் மூத்திரத்தை அடக்க முடியாது – என முண்டிக்கொண்டு மூர்த்து வருவது மூத்திரம். இவற்றைப் போலச் சூழ்ந்து, சூழ்த்து வருவது சூழ்த்திரம் > சூத்திரம்
3. ↑  தொல்காப்பியம் மரபியல் 102
4. ↑  தொல்காப்பியம் செய்யுளியல் 102
5. ↑  தொல்காப்பியம் மரபியல் 104
6. ↑  தொல்காப்பியம் மரபியல் 103
7. ↑  தொல்காப்பியம் மரபியல் 105
**சூதம்** (*Option*) என்பது ஒரு வகை சார்பிய ஒப்பந்தம் (*derivative contract*) ஆகும். இது ஒரு யூக வர்த்த முறை (*speculative trading*) ஆனதால் இவ்வாறு மொழிபெயர்க்கப்பட்டுள்ளது. "சூதம்" என்கிற தமிழ் சொல் சூது என்னும் சொல்லிலிருந்து பெறப்பட்டுள்ளது. ஒரு சூதத்தின் விலை அதன் அடிப்படையில் அமைந்த பங்கு (*stock*) அல்லது ஏனைய பிணையத்தால் (*security*) உறுதிப்படுத்தப்படுகிறது. சூதங்களில் இருவகைகள் உள்ளன - வாங்கல் சூதம் (*call option*) மற்றும் விற்றல் சூதம் (*put option*).

"வாங்கல் சூதம்" என்னும் பத்திரத்தை வாங்குபவர்க்கு சூதத்தை வாங்கும் உரிமை அளிக்கப்படுகிறது. இப்பத்திரத்தை விற்றவருக்கு விற்கும் நிர்ப்பந்தம் உள்ளது.

"விற்றல் சூதம்" என்னும் பத்திரத்தை வாங்குபவர்க்கு சூதத்தை விற்கும் உரிமை அளிக்கப்படுகிறது. இப்பத்திரத்தை விற்றவருக்கு வாங்கும் நிர்ப்பந்தம் உள்ளது.

சூதங்களின் வர்த்தக முறைகளில் இரண்டு வகைகள் உண்டு. அமெரிக்க சூதங்களில் (*American Options*) ஒரு தேதி அல்லது அதற்கு முன்பு அவைகளை செயல்படுத்தலாம் (excercise). ஐரோப்பிய சூதங்கள் (*European Options*) ஒரு குறிப்பிட்ட தேதியில் மட்டும் செயல்படுத்தலாம்.

சூதங்களில் மேலும் ஒரு வகைபாடு உள்ளது. உன்மைச் சூதங்கள் (*Real Options*) மற்றும் வணிக சூதங்கள் (*Traded Options*). சூதங்களில் மேலும் ஒரு வகைபாடு உள்ளது. உன்மைச் சூதங்கள் (*Real Options*) மற்றும் வணிக சூதங்கள் (*Traded Options*). உன்மை சூதங்கள் ஒரு நிறுமத்தின் வர்த்த்க தீர்மானங்களுக்கு நிர்ப்பந்தமின்றி உரிமை அளிக்கின்றன (right but not obligation). வர்த்தகச் சூதங்கள் பங்கு மாற்றகங்களில் (stock exchange) பதிவான பிணையங்களின் அடிப்படையில் அமைந்துள்ளன.
கணிதத்தில், குறிப்பாக நேரியல் இயற்கணிதத்தில், **சூனிய அணி** அல்லது **பூச்சிய அணி** (*zero matrix*) என்பது சூனியத்தையே எல்லா உறுப்புகளாகக்கொண்ட ஒரு அணி. சூனிய அணிக்கு சில எடுத்துக்காட்டுகள்:

{\displaystyle 0\_{1,1}={\begin{bmatrix}0\end{bmatrix}},\ 0\_{2,2}={\begin{bmatrix}0&0\\0&0\end{bmatrix}},\ 0\_{2,3}={\begin{bmatrix}0&0&0\\0&0&0\end{bmatrix}},\ }
F என்ற வளையத்தில் உறுப்புகளைக் கொண்ட {\displaystyle m\times n} அணிகளே ஒரு வளையமாய் அமையும். இவ்வளையத்திற்கு {\displaystyle R(m,n;F)} எனப்பெயரிடலாம்.F இல் உள்ள கூட்டல் முற்றொருமையை {\displaystyle 0\_{F}} என்று சொன்னால், எல்லாஉறுப்புகளும் {\displaystyle 0\_{F}} ஆக உள்ள {\displaystyle m\times n} அணி தான் {\displaystyle 0\_{R(m,n:F)}}. இது {\displaystyle R(m,n;F)} க்கு கூட்டல் முற்றொருமை.

{\displaystyle 0\_{R(m,n;F)}={\begin{bmatrix}0\_{F}&0\_{F}&\cdots &0\_{F}\\0\_{F}&0\_{F}&\cdots &0\_{F}\\\vdots &\vdots &&\vdots \\0\_{F}&0\_{F}&\cdots &0\_{F}\end{bmatrix}}}
ஏனென்றால், {\displaystyle R(m,n;F)} இலுள்ள ஒவ்வொரு A க்கும்

{\displaystyle 0\_{R(m,n;F)}+A=A+0\_{R(m,n:F)}=A}
{\displaystyle m\times n} அளவில், ஒரு குறிப்பிட்ட வளையத்தில் உறுப்புகளைக்கொண்டாதாக ஒரு சூனிய அணிதான் இருக்கும். அதனால் சந்தர்ப்பத்தைப்பொருத்து தாய் வளையத்தைக் குறிப்பிடத் தேவையில்லாமல் சூனிய அணி என்று மட்டும் சொன்னால் போதும்.

சூனிய அணியும் மற்றைய அணிகளைப்போல் ஒரு நேரியல் உருமாற்றத்தைக்குறி காட்டும். எல்லா திசையன்களையும் சூனியத்திசையனுக்கு இழுத்துச்செல்லும் உருமாற்றம் தான் அது.

இவற்றையும் பார்க்கவும்
----------------------

* முற்றொருமை அணி
**ஒக்கியம் மடுவு** (ஆங்கில மொழி: *Okkiyam Maduvu*) என்பது 2.8 கி. மீ நீளம் கொண்டு சென்னையின் தென்புறநகர்ப் பகுதியில் காஞ்சிபுரம் மாவட்டத்தில் அமைந்துள்ள ஒரு கால்வாயாகும். பள்ளிக்கரணை சதுப்புநிலத்திலிருந்து கிடைக்கும் நீரை பக்கிங்காம் கால்வாயில் சேர்ப்பதே இந்த கால்வாயின் அமைப்பாகும்.

கால்வாயின் அமைப்பு
------------------

பள்ளிக்கரணை சதுப்புநிலத்திலிருந்து சிறு கால்வாயாக துவங்கும் இந்த கால்வாய் காரப்பாக்கத்தில் ராஜீவ் காந்தி சாலையை கடந்து ஈஞ்சம்பாக்கத்துக்கு அருகில் பக்கிங்காம் கால்வாயில் சேர்கிறது. சென்னையில் ஏற்பட்ட பெருவெள்ளத்தின் பொழுது ஒக்கியம் மடுவுவில் வெள்ளப்பெருக்கு ஏற்பட்டது. எனினும் பக்கிங்காம் கால்வாய் ஏற்கனவே அடையார் நதியின் வெள்ளத்தால் முழுவதும் நிரம்பி ஓடியதால் ஒக்கியம் மடுவுவின் வெள்ளநீர் பக்கிங்காம் கால்வாயில் வடியமுடியாமல் சுற்றுப்புறப்பகுதிகளில் புகுந்து சேதப்படுத்தியது.

ஒக்கியம் மடுவு கடலுடன் இணைக்கும் கால்வாய் திட்டம்
-------------------------------------------------

வேளச்சேரி பகுதியும் பள்ளிக்கரணைப் பகுதியும் வடிகால் வசதி இல்லாத காரணத்தால் எல்லா காலங்களிலும் மழை பாதிப்புக்கு ஆளாகும் பகுதிகளாகும். ஏற்கனவே இருக்கும் அமைப்பின்படி வேளச்சேரி மற்றும் பள்ளிக்கரணைப் பகுதிகளில் இருக்கும் நீர் ஒக்கியம் மடுவு வழியாக வடிந்து பக்கிங்காம் கால்வாயில் மேலும் 16 கி. மீ பயணித்து முட்டுக்காட்டில் கடலில் கலக்கிறது. இதற்கு மாற்றாக ஒக்கியம் மடுவு கால்வாயை வெள்ளகாலங்களில் கடலில் நேரடியாக கலப்பதுபோல் ஒரு கால்வாய்த் திட்டம் 100 கோடி செலவில் தீட்டப்பட்டு பின் நிதிநிலை காரணங்களால் கைவிடப்பட்டது.

மேற்கோள்கள்
-----------

1. ↑  டெக்கான் குரோனிக்கல் கட்டுரை:flood-protection-incomplete(ஆங்கில மொழியில்)
**ஜெயலட்சுமி சீதாபுரா** (ஆங்கிலம்: *Jayalakshmi Seethapura*; கன்னடம்: ಡಾ. ಜಯಲಕ್ಷ್ಮಿ ಸೀತಾಪುರ) என்பவர் கன்னட மொழியில் எழுதும் நவீன இந்தியாவின் புகழ்பெற்ற நாட்டுப்புறவியலாளர்களில் ஒருவர். சீதாபுரா மைசூர் பல்கலைக்கழகத்தின் நாட்டுப்புறவியல் துறையில் பேராசிரியராக பணியாற்றி ஓய்வு பெற்றவர். ஜெயலட்சுமி நூற்றுக்கணக்கான மாநில மற்றும் தேசிய அளவிலான கலாச்சாரப் போட்டிகளில் நடுவராகப் பங்கேற்றுள்ளார். நாட்டுப்புறவியல் பற்றிய இவரது புத்தகங்கள் கர்நாடக மக்களிடம் நல்ல வரவேற்பைப் பெற்றுள்ளன.

ஜெயலட்சுமி நாட்டுப்புறவியல் குறித்து 30க்கும் மேற்பட்ட புத்தகங்களை எழுதியுள்ளார். இதில் குறிப்பிடத்தக்க சில: "நம்ம சுத்தின ஜனபத கதைன கீதேகள்" ('கர்நாடக ஜனபதா மற்றும் யக்ஷகானா அகாதமி வெளியீடு), "ஹக்கி ஹரியாவே கிடடகா", "ஜானபத ஹட்டி", "கல்யாணவெண்ணி ஜனரெல்லா" (கன்னட இலக்கிய மன்றத்தால் வெளியிடப்பட்டது). கர்நாடகாவின் நாட்டுப்புறவியல் மற்றும் நாட்டுப்புற இலக்கியம் குறித்து ஏராளமான கட்டுரைகளையும் எழுதியுள்ளார். சீதாபுரா 2016-ல் கர்நாடக ஜனபதா அகாதமி விருதையும் பெற்றார்.

புத்தகங்கள்
-----------

ஜெயலட்சுமி 30க்கும் மேற்பட்ட புத்தகங்களை எழுதியுள்ளார். இவை பெரும்பாலும் நாட்டுப்புறவியல் மற்றும் கலாச்சார ஆய்வுகள் தொடர்பானது. இவற்றில் சில:

* *ஹக்கி ஹார்யவே கிடடகா*
* *கல்யாணவெண்ணி ஜனரெல்லா*
* *ஜானபதா ஹட்டி*
* *நம்ம சுட்டின ஜனபத கதனகீதேகள்*

விருதுகள்
---------

* 2017 - *‛6வது பாண்டவபுரா வட்ட கன்னட சாகித்ய சம்மேளனாவில்'*  தலைமை வகித்தார்.
* 2016 - *‛முனைவர் ஜீஷம்பா விருது,* ஜனபதா அகாதமியின்.

மேற்கோள்கள்
-----------

1. 1 2  "Pandavapura Kannada Sahitya Sammelana". www.prajavani. 23 Jun 2017.
2. ↑  "Sapnaonline:Search Page". *www.sapnaonline.com*.
[*தொடர்பிழந்த இணைப்பு*]
3. ↑  "Jayalakshmi Seethapura". *www.marymartin.com*. 2017-11-15 அன்று மூலம் பரணிடப்பட்டது. 2023-02-04 அன்று பார்க்கப்பட்டது.
4. ↑  "Janapada Academy Awards to be given away tomorrow". 9 January 2016 – www.thehindu.com வழியாக.
5. ↑  "RIEMysore catalogue". RIEMysore.
6. ↑  "Janapada Academy Awards to be given away tomorrow". 9 January 2016 – www.thehindu.com வழியாக.
7. ↑  "Janapada Awards announced". www.kannadaprabha.com.
**வாட்டரின் குடுவையம்** (வேறு பெயர்கள்: கல்லீரக்கணையக் குடுவையம், கல்லீரக்கணையக் கான்) என்பது கணையக் கான் மற்றும் பொதுப் பித்தக்கான் ஆகியன சேர்ந்து உருவாகும் அமைப்பாகும். இது முன்சிறுகுடலின் பெரும் முற்சிறுகுடல் முகிழ்ப்பில் அமைந்துள்ளது. இது 1720இல் ஆபிரகாம் வாட்டர் (1684–1751) எனும் செருமானிய உடற்கூற்றியியலாளரால் விவரிக்கப்பட்டது.

1. ***பித்தக்கான்கள்***: 2. உட்கல்லீரல் பித்தக்கான், 3. இடது, வலது கல்லீரல் கான்கள், 4. பொதுக் கல்லீரற் கான், 5. பித்தப்பைக் கான், 6. பொதுப் பித்தக்கான், 7. வாட்டரின் குடுவையம், 8. பெரும் முற்சிறுகுடல் முகிழ்ப்பு  

9. பித்தப்பை, 10–11. வலது மற்றும் இடது கல்லீரல் சோணை. 12. மண்ணீரல்.   

13. உணவுக்குழாய். 14. இரைப்பை. *சிறுகுடல்*: 15. முன்சிறுகுடல், 16. இடைச்சிறுகுடல்  

17. ***கணையம்***: 18: துணைக் கணையக் கான், 19: கணையக் கான்.  

20–21: வலது, இடது சிறுநீரகம்.

அமைப்பு
-------

பித்தப்பையில் இருந்து வெளியேறும் பித்தப்பைக்கான் பொதுக் கல்லீரல் கானுடன் சேர்ந்து பொதுப் பித்தக்கானை உருவாக்குகின்றது. இது கணையக் கானுடன் சேர்ந்து உருவாகும் அமைப்பு வாட்டரின் குடுவையம் எனப்படுகின்றது. இவ் வாட்டரின் குடுவையம் முன்சிறுகுடலுள் திறக்கின்றது. கணையத்தில் இருந்து சுரக்கப்படும் நொதியங்களும் பொருட்களும், பித்தப்பை அல்லது பித்தக்கான்களில் இருந்து வெளியேறும் பித்தநீரும் வாட்டரின் குடுவையத்தூடாக முன்சிறுகுடலுக்குள் கொண்டுசெல்லப்படுகின்றன. பித்தநீரில் அடங்கியுள்ள பித்த உப்புகள் பெரும் கொழுப்புத் துணிக்கைகளை நீர்மநெய்க்கலவையாக்குதலில் (emulsion) ஈடுபடுகின்றன, இதனால் இலிப்பேசு எனும் கொழுப்பைச் சமிபாடடையச் செய்யும் நொதியத்தின் வினை இலகுவில் நடக்கின்றது. 

இங்கே காணப்படும் கணையக்கான் இறுக்கி, பித்தக்கான் இறுக்கி, ஓடியின் இறுக்கி (கல்லீரல் - கணைய இறுக்கி) ஆகிய இறுக்கிகள் பித்தநீர் மற்றும் கணையச் சாறு குடுவையத்தின் வழியே செல்வதைக் கட்டுப்படுத்துகின்றது. ஓடியின் இறுக்கி முன்சிறுகுடல் உள்ளடக்கங்கள் பின்னோக்கி குடுவையத்துள் செல்வதையும் தடுக்கின்றது.

மேற்கோள்கள்
-----------

1. ↑  *synd/3095* at கூ நேம்ட் இட்?
**என். ஆர். டி. தேனியில் ஒரு தியாக வரலாறு** எனும் இந்த நூல் 88 பக்கங்களுடன் 1/8 டெம்மி அளவில் வெளியிடப்பட்டுள்ளது.

நூலாசிரியர்
-----------

முகமது சபி மின்னணு மற்றும் தொலைதொடர்புப் பொறியியலில் பட்டயப்படிப்பு படித்தவர்.கவிதை, கட்டுரை போன்றவைகளைச் சிற்றிதழ்களிலும், நாளேடுகளிலும் தொடர்ச்சியாக எழுதி வருகிறார். சிறந்த மேடைப்பேச்சாளர். தேனி தென் தேன் தமிழ்ச்சங்கத்தின் ஒருங்கிணைப்பாளராகவும், டி.ஐ.எம்.எஸ். மாற்று மருத்துவ அறக்கட்டளையின் தலைவராகவும் பணியாற்றி வருகிறார்.

பொருளடக்கம்
-----------

இந்திய விடுதலைப் போராட்ட வீரரும், காங்கிரஸ் கட்சியின் முக்கியத் தலைவர்களில் ஒருவராகவும், மதுரை மாவட்ட ஆட்சிக் கழகத் தலைவர், தேனி சட்டமன்றத் தொகுதியின் உறுப்பினர், தமிழ்நாடு சட்டமன்ற மேலவை உறுப்பினராகவும் பணியாற்றிய என். ஆர். டி என்று சுருக்கமாக அழைக்கப்படும் என். ஆர். தியாகராசன் வாழ்க்கை வரலாறு இந்நூலில் இடம் பெற்றுள்ளது.

இளமைக் காலம், விடுதலைப் போராட்டமும் அரசியல் பிரவேசமும், தீரர் சத்தியமூர்த்தியின் பாராட்டு, என்.ஆர்.டி திருமணம், தேச விடுதலையோடு மக்களுக்கான போராட்டம், சிறை வாழ்க்கை, ஆகஸ்ட் புரட்சி, தியாகத்தைச் சொல்லும் நாட்குறிப்பு, காமராஜரும் என்.ஆர்.டியும், பெரியாரும் என்.ஆர்.டியும், ஒரு லட்சம் தொண்டர்கள் கொண்ட படை திரட்ட முயன்ற என்.ஆர்.டி, சமூகச் சீர்திருத்தம், மதுரை மாவட்டக் கழக ஆட்சித் தலைவர், கல்வி வளர்ச்சி, காந்தியத்திற்கும் தியாகிகளுக்கும் என்.ஆர்.டியின் பங்களிப்பு, அஞ்சாநெஞ்சர் என்.ஆர்.டி, தொண்டர்களைக் காத்த தலைவர், தேனி சட்டசபை உறுப்பினராக, கூட்டுறவு இயக்கவாதியாக என்.ஆர்.டி, கூட்டுறவு சங்கத் தலைவராக, தமிழக சட்ட மேலவை எதிர்க்கட்சித் தலைவராக, தேனி மாவட்ட வளர்ச்சி, தேனியின் சிற்பி என்.ஆர்.டி, இறுதி மூச்சு வரை மக்கள் பணி, நினைவு போன்ற தலைப்புகளில் என். ஆர். டி. யின் வாழ்க்கை வரலாற்றுக் குறிப்புகள் தொகுத்துத் தரப்பட்டிருக்கின்றன.

பின்னிணைப்புகளாக என்.ஆர்.டிக்கு தலைவர்கள் வழங்கிய புகழாரம், நினைவுத் துளிகள், என்.ஆர்.டியின் நினைவுகளாக, என்.ஆர்.டியின் அரிய புகைப்படங்கள் போன்றவையும் இடம் பெற்றிருக்கின்றன.
**நீ. அன்புச்செழியன்** என்பவர் ஒரு இந்திய அரசியல்வாதியாவார். இவர் தமிழ்நாட்டின் மதுரை மாவட்டத்தின் செக்கப்பட்டி கிராமத்தில் (இப்போது திண்டுக்கல் பகுதி) பிறந்து வளர்ந்தார். இவர் 1967-1971 காலகட்டத்தில் திண்டுக்கல் தொகுதிக்கான மக்களவை உறுப்பினராக தேர்ந்தெடுக்கப்பட்டார்.   அன்புச்செழியன் பின்னர் தமிழ்நாடு சட்டப் பேரவை உறுப்பினராக தேர்ந்தெடுக்கபட்டார்.

ஆரம்ப கால வாழ்க்கை
------------------

என். அன்புச்செழியன் தமிழ்நாட்டின் மதுரை மாவட்டத்தின் செக்கப்பட்டி கிராமத்தில் (இப்போது திண்டுக்கல் பகுதி) 1 நவம்பர் 1936 இல்,) பிறந்தார். இவரது தந்தை ஏ. நீலமேகம் பிள்ளை ஒரு விவசாயி. இவர் தனது பள்ளிப்படிப்பை தனது சொந்த கிராமத்திலேயே மேற்கொண்டார். விருதுநகர் இந்து நாடரின் செந்திகுமாரா நாடார் கல்லூரியில் இடைநிலைக் கல்வியைப் பயின்றார்; பின்னர் மதராசின் சர் தியாகரசர் கல்லூரியில் கணிதத்தில் இளங்கலை பட்டம் பெற்றார். சென்னை பச்சாயப்பா கல்லூரியில் அரசியல் அறிவியலில் முதுகலை பட்டம் பெற்றார்.

அரசியல்
-------

அன்புச்செழியன் திமுக உறுப்பினராக இருந்தார். 1962 தேர்தலில் போது நிலக்கோட்டை சட்டமன்றத் தொகுதியில் (பொது) திமுக சார்பில் போட்டியிட்டார். 944 வாக்குகள் வித்தியாசத்தில் அவர் தேர்தலில் தோல்வியடைந்தார். 

1967 ஆம் ஆண்டு நான்காவது மக்களவைக்கான தேர்தலில் திண்டுக்கல் மக்களவைத் தொகுதியிலிருந்து போட்டியிட இவரை திமுக திலைவர் கா. ந. அண்ணாதுரை தேர்வு செய்தார். இவர்தான் இத்தொகுதியில் தேர்ந்தெடுக்கபட்ட இந்திய தேசிய காங்கிரசு கட்சி அல்லாத முதல் நாடாளுமன்ற உறுப்பினர் ஆவார். இவர் அப்போது பதவியில் இருந்த காங்கிரஸ் நாடாளுமன்ற உறுப்பினரும், ஒன்றிய அமைச்சருமான டி. எஸ். சௌந்தரம் அவர்களை 100,000 வாக்குகள் வித்தியாசத்தில் தோற்கடித்தார்.

1971 சட்டமன்றத் தேர்தலில் இதேகாவின் சின்னசாமி செட்டாயை 9,595 வாக்குகள் வித்தியாசத்தில் தோற்கடித்து, பெரியகுளம் சட்டமன்றத் தொகுதியின் சட்டமன்ற உறுப்பினராக தேர்ந்தெடுக்கபட்டு 1971-1976 காலகட்டத்தில், சட்டமன்ற உறுப்பினராக இருந்தார். அதே காலகட்டத்தில், இவர் திண்டுக்கல் மாவட்டம் வத்தலகுண்டு நகராட்சித் தலைவராக தேர்ந்தெடுக்கப்பட்டார். அத்தேர்தலில் இதேகா வேட்பாளர் ராதாகிருஷ்ண செட்டியாரை தோற்கடித்தார். மேலும் அன்புச்செழியன் தனது சொந்த கிராமமான சேகப்பட்டியில் பஞ்சாயத்து தலைவராக தேர்ந்தெடுக்கப்பட்டார்.

குறிப்புகள்
-----------

1. ↑  "Candidate Details of DMK In (Madras, 1967 )". *CNN-IBN*. 14 July 2012 அன்று மூலம் பரணிடப்பட்டது. 31 March 2012 அன்று பார்க்கப்பட்டது. Unknown parameter `|=` ignored (உதவி)
2. ↑  "Fourth Lok Sabha Members". *Loksabha*. 25 November 2017 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2013-10-15 அன்று மூலம் பரணிடப்பட்டது. 2021-06-04 அன்று பார்க்கப்பட்டது.
**என். எஸ். மாதவன்** என்பவர் முன்னணி மலையாள இலக்கியவாதிகளில் ஒருவர். இவர் எழுதும் புதினங்கள், சிறுகதைகள், பயணக் கட்டுரைகள் ஆகியன பிரபலமாக அறியப்படுகின்றன.

இளமைக் காலம்
------------

மாதவன், எறணாக்குளத்தில் 1948 ஆம் ஆண்டு பிறந்தார். எறணாக்குளத்தில் உள்ள மகாராஜா கல்லூரியில் பொருளியல் படித்தார். பின்னர், திருவனந்தபுரத்தில் உள்ள கேரளப் பல்கலைக்கழகத்தில் பொருளியில் முதுகலை பயின்றார். மலையாள இலக்கிய நாளேடான மாத்ருபூமி நடத்திய போட்டியில், சிசு என்ற தலைப்பில் சிறுகதை எழுதி முதற்பரிசை வென்றார். 1975 ஆம் ஆண்டில், இந்திய ஆட்சிப் பணியில் சேர்ந்து பீகாரில் பணியாற்றினார்.

படைப்புகள்
----------

* சூளைமேட்டிலே சவங்கள்
* திருத்
* ஹிகுய்தா (கொலம்பிய விளையாட்டு வீரர் பெயர்)
* பற்யயா கதைகள்
* நீலவிழி
* ரண்டு நாடகங்கள் (நாடகம்)
* வான்மரங்கள் வீழும்போள்

விருதுகள்
---------

* பத்மப்பிரபா விருது - 2010
* கேரளசாகித்திய அக்காதமி விருது - ஹிக்விற்ற
* முட்டத்துவர்க்கி விருது
* ஓடக்குழல் விருது
* வி.பி. சிவகுமார் ஸ்மாரக கேளி விருது
* பத்மராஜன் விருது
* கதா ப்ரைஸ் - தில்லி

இணைப்புகள்
----------

* ஆஃப்டர்வேர்டு (ஆங்கில மொழிபெயர்ப்பு)
* த கிரை (ஆங்கில மொழிபெயர்ப்பு)
* கனகம் (ஆங்கில மொழிபெயர்ப்பு)
* அம்மா (ஆங்கில மொழிபெயர்ப்பு)
* இவரைப் பற்றி பரணிடப்பட்டது 2016-06-06 at the வந்தவழி இயந்திரம் (ஆங்கிலத்தில்)
நார்வே நாடு மிக அதிக அளவில் புதுப்பிக்கத்தக்க ஆற்றல் உற்பத்தி செய்யும் நாடு ஆகும். நார்வே நாட்டின் 99 விழுக்காடு மின்சாரம் நீர்மின்ஆற்றல் மூலம் உற்பத்தி செய்யப்படுகிறது. சிறந்த இயற்கை நீர்வளங்களை கொண்டுள்ளதால் நீர்மின்ஆற்றல் மின் உற்பத்தி, சூரிய ஆற்றல் உற்பத்திக்கான வளங்கள் குறைவாக இருப்பினும் சூரிய மின் ஆற்றல் தர சிலிக்கான் மற்றும் சிலிக்கான் சூரிய மின் ஆற்றல் கடத்துதிறக் கலங்கள் உற்பத்தியில் உலகளவில் மிக அதிக அளவில் ஈடுபட்டுள்ளது. காற்றாலை மின்சார உற்பத்தியும் இங்கு பயன்பாட்டில் உள்ளது. நார்வே அரசின் மூலம் ஒன்பது நீர் திறன் உற்பத்தி ஆலைகள் இயங்கி வருகின்றன. உட்செருகு மின்சார மகிழுந்து நார்வே நாட்டில் அதிகஅளவில் பயன்பாட்டில் உள்ளது. புவி மாசுபடுவதை தடுப்பதற்கும் சுத்தமான மின்சார உற்பத்தி செய்வதிலும் இந்நாட்டின் பங்கு பெரிதும் உள்ளது. மேலும் வளர்ந்துவரும் நாடுகளும் தங்கள் நாட்டில் புவி மாசுபடுவதை தடுப்பதற்கும் சுத்தமான மின்சார உற்பத்தி செய்வதற்கும் நார்வே ஒரு முன்னோடியாக திகழ்கிறது.

மேற்கோள்கள்
-----------

1. ↑  "BP Statistical Review of World Energy June 2008". 2009-01-17 அன்று மூலம் பரணிடப்பட்டது. 2017-01-25 அன்று பார்க்கப்பட்டது.
வரிக்குதிரை நாலுகாலிகளுக்கு எடுத்துக்காட்டு.
**நாற்கால் நகர்வு** என்பது நிலம்வாழ் விலங்குகள் நான்கு கால்களைப் பயன்படுத்தி நடக்கும் முறையைக் குறிக்கும். பெரும்பாலான நடக்கும் விலங்குகள் நாற்கால் விலங்குகள் ஆகும். ஆடு, மாடு போன்ற பல பாலூட்டிகளும், பல்லி போன்ற ஊர்வனவும் நாலுகாலிகள் ஆகும். பறவைகள், மனிதர், பூச்சிகள், பாம்புகள் என்பன நாலுகாலிகள் அல்ல. சில பூச்சிகளும், பறவைகளும் இதற்கு விதிவிலக்காக நான்கு கால்களைப் பயன்படுத்துவதும் உண்டு.

நாலுகாலிகளும், டெட்ராபாட்டுகளும்
--------------------------------

நான்கு முன்னுறுப்புக்கள் (limb) கொண்ட எல்லா விலங்குகளும் நாலுகாலிகள் அல்ல. கைகள், இறக்கைகள் என்பன உண்மையில் படிமலர்ச்சி (கூர்ப்பு) அடைந்த கால்களே. இதனால் கால்கள், கைகள், இறக்ககைகள் என்பன உள்ளிட்ட நான்கு உறுப்புக்களைக் கொண்ட விலங்குகள் *டெட்ராபோடா* என்னும் அறிவியல் வகைப்பாட்டு அலகுக்குள் அடங்குகின்றன. இவை நாலுகாலி மூதாதைகளைக் கொண்ட, பாலூட்டிகள், ஊர்வன, நிலநீர் வாழிகள், பறவைகள் போன்ற எல்லா முதுகெலும்பிகளையும் உள்ளடக்குகிறது.

படிமலர்ச்சி உயிரியலில், நாலுகாலிகளுக்கும், *டெட்ராபாட்டு*களுக்கும் இடையிலான வேறுபாடுகளைப் புரிந்து கொள்வது அவசியம். முக்கியமாக, இருகாலிகள், இறக்கையுள்ளவை, மற்றும் கால்கள் வேறு தேவைகளுக்காக மாறுதலடைந்த விலங்குகள் என்பன தொடர்பில் இதனைப் புரிந்து கொள்ளவேண்டும். இவை நாலுகாலிகள் அல்ல, ஆனால் *டெட்ராபாட்டுகள்*. கால்கள் இருந்து பின்னால் முழுமையாகப் பயனற்றுப் போன பாம்பினங்களும் *டெட்ராபாட்டுக்கள்* வகைக்குள்ளேயே அடங்குகின்றன.

இவற்றையும் பார்க்கவும்
----------------------

* இருகால் நகர்வு
**1995 கோகிமா படுகொலை** (*1995 Kohima Massacre*) என்பது 1995, மார்ச் 5 அன்று இந்திய இராணுவத்தால் ;sh/flljjoold ஆகும். இந்திய இராணுவத்தின் 16 ராஷ்ட்ரிய ரைபிள்ஸ் படைகள் நாகாலாந்தின் தலைநகரான கோகிமா வழியாக பயணித்துக்கொண்டிருந்தபோது பொதுமக்கள் மீது துப்பாக்கிச் சூடு நடத்தியது.  

ஆயுதம் ஏந்திய துருப்புக்கள் சென்ற வாகனத் தொடரணியில் இருந்த ஒரு வாகனத்தின் வட்டகை (டயர்) வெடித்ததை வெடிகுண்டுத் தாக்குதல் சத்தம் என்று தவறாக நினைத்து படையினர் பொதுமக்கள் மீது கண்மூடித்தனமாக துப்பாக்கிச் சூடு நடத்தினர்.

நிகழ்வு
-------

1995 மார்ச் 5 அன்று மணிப்பூரின் பிஷ்ணுபூரிலிருந்து நாகாலாந்தின் திமாபூருக்கு செல்லும் வழியில் 16 ராஸ்திரிய ரைபிள்ஸ் (ஆர்ஆர்) வாகனத் தொடரணி கோஹிமா வழியாகச் சென்று கொண்டிருந்தது.

5 கிமீக்கு மேல் நீண்ட ஆயுதமேந்திய வாகனத் தொடரணி சென்று கொண்டிருந்தது. அதில் ஐந்து அதிகாரிகள், 15 ஜேசிஓக்கள் மற்றும் 400 படை வீரர்களை சுமந்துகொண்டு அறுபத்து மூன்று வாகனங்கள் இருந்தன. கொகிமாவில் மக்கள் அடர்த்தி நிறைந்த பகுதியான ஏஓசி மற்றும் பிஓசி பகுதியை தொடரணி கடக்கும்போது, வாகனம் ஒன்றின் வட்டகை வெடித்து. இதனால் ராணுவ வீரர்கள் உடனடியாக தாக்குதல் நடத்தத் தொடங்கினர். தங்கள் வாகனத்தின் வட்டகைதான் வெடித்தது என்பதை அறியாமல், ஆயுதம் ஏந்திய துருப்புக்கள் பொதுமக்கள் மீது துப்பாக்கிச் சூடு நடத்தியது. இந்த துப்பாக்கிச் சூட்டில் 1,207 ரவுண்டுகள் துப்பாக்கிச் சூடு மற்றும் ஐந்து சுற்று மோட்டார் துப்பாக்கிச் சூடு ஆகியவை அடங்கும். மதியம் 1:30 க்கு துப்பாக்கிச் சூடு துவங்கியது. பிற்பகல் 3:30 க்குப் பிறகு மொத்தம் 7 பேர் கொல்லப்பட்டதும், 36 பேர் காயமடைந்ததும் அறியவந்தது.

ராஸ்திரிய ரைபிள்ஸ் படையினர் வேண்டுமென்றே பொதுமக்களின் சொத்துக்களை தாக்கினர், கட்டிடங்கள் மற்றும் வீடுகளை சேதப்படுத்தினர். அதன் பின்னர் காயமடைந்தவர்களுக்கு சிகிச்சை அளிக்க விடாமல் தடுத்தனர்.

மேலும் காண்க
------------

* நாகாலாந்தில் நடந்த படுகொலைகளின் பட்டியல்
* இந்தியாவில் நடந்த படுகொலைகளின் பட்டியல்

குறிப்புகள்
-----------

1. ↑  Naleo, Villo (August 23, 2016). "Nagaland: Remembering Truthfully and Forgiving Generously". *Eastern Mirror*. 5 December 2021 அன்று பார்க்கப்பட்டது.
2. ↑  "Nagaland Timeline - Year 1995". *South Asia Terrorism Portal*. 5 December 2021 அன்று பார்க்கப்பட்டது.
3. ↑  Bora, Aniruddha (July 6, 2020). "AFSPA – The tale of Agony in Nagaland". *Gauri Lankesh News*. 6 December 2021 அன்று பார்க்கப்பட்டது.
1995 அட்லாண்டிக் சூறாவளி பருவம் ஒரு வழக்கமான அட்லாண்டிக் சூறாவளி பருவமாகும். இது பொதுவாக அட்லாண்டிக் கடலில் வெப்ப மண்டல சூறாவளி உருவாக்கம் நடைபெற்று வரும் உயர்-செயல்பாட்டு சகாப்தத்தின் துவக்கமாக கருதப்படுகிறது. இது 1887, 2010, 2011, மற்றும் 2012 ஆகிய ஆண்டுகளில் ஏற்பட்ட சூறாவளிகளைப் போல பல பெயரிடப்பட்ட சூறாவளிகளை கொண்ட பருவமாக இருந்தது. இந்த பருவத்தில் இருபத்தி ஒரு வெப்பமண்டல சூறாவளிகள், பதினைந்து பெயரிடப்பட்ட புயல்கள் மற்றும் பதினொரு சிறிய சூறாவளிகள் மற்றும் ஐந்து பெரிய சூறாவளிகளை உருவாகியது. இந்த பருவம் அதிகாரப்பூர்வமாக ஜூன் மாதம் 1 ஆம் தேதி 1995 ஆம் ஆண்டு தொடங்கி நவம்பர் மாதம் 30 ஆம் தேதி முடிவடைந்தது. இது அட்லாண்டிக் கடலில் மிகவும் வெப்பமண்டல சூறாவளிகள் உருவாகும்போது வழக்கமாக ஒவ்வொரு ஆண்டும் ஏற்படும். பருவத்தின் இறுதி புயல் சூறாவளி டான்யா நவம்பர் மாதம் 1 ஆம் தேதி 1995 ஆம் ஆண்டு அன்று உருவானது. ஜூன் மாதம் 2 ஆம் தேதி 1995 ஆம் ஆண்டு முதல் வெப்ப மண்டல சூறாவளி அலிசன் சூறாவளி உருவானது.

மேற்கோள்
--------

1. ↑  Philip J. Klotzbach; William M. Gray (December 8, 2006). Extended Range Forecast of Atlantic Seasonal Hurricane Activity and U.S. Landfall Strike Probability for 2007 (Report). Fort Collins, Colorado: Colorado State University. March 4, 2016 அன்று மூலம் பரணிடப்பட்டது. July 1, 2012 அன்று பார்க்கப்பட்டது.
**1988 தர்பாங் பாறை சரிவு** (*1988 Darbang rockslide*) நேபாளத்தின் தர்பாங் பகுதியில் 1988 ஆம் ஆண்டு செப்டம்பர் மாதம் 20 ஆம் தேதி இரவு 11 மணியளவில் ஏற்பட்டது. பெரிய பாறை சரிவாக நிகழ்ந்த இந்த நிலச்சரிவில் 109 பேர் பலியாகினர் மற்றும் ஆற்றின் வலது கரையில் உள்ள அனைத்து வீடுகளும் புதைந்தன. கடல் மட்டத்திலிருந்து 1750 முதல் 1000 மீ உயரத்தில் 500 மீ அகலம், 750 மீ உயரம் கொண்ட சுமார் 5 மில்லியன் கன மீட்டர்கள் என நிலச்சரிவின் அளவு மதிப்பிடப்பட்டது. இந்த இடிபாடுகள் மியாக்டி ஆற்றில் மூன்று மணி நேரம் மூழ்கின. ஆற்றின் கீழ்பகுதியில் வெள்ளப்பெருக்கு ஏற்படாமல் இடிபாடுகள் படிப்படியாக அரிக்கப்பட்டன.

சரிவுக்கான காரணம் தெளிவாகத் தெரியவில்லை. ஏனெனில் நிலச்சரிவு ஏற்பட்ட காலத்தில் அப்பகுதியில் மழையோ நிலநடுக்கமோ இல்லை. இருப்பினும், ஒரு மாதத்திற்கு முன்னதாக, கிழக்கு நேபாளத்தில் 6.7 ரிக்டர் அளவில் நிலநடுக்கம் ஏற்பட்டது. சுமார் 62 ஆண்டுகளுக்கு முன்பு இதேபோன்ற நிலச்சரிவில் இதே பகுதியில் சுமார் 500 பேர் உயிரிழந்தனர் என்பது குறிப்பிடத்தக்கதாகும்.

மேற்கோள்கள்
-----------

1. ↑  Yagi, Hiroshi; Maruo, Yuji; Saijo, Kiyoshi; Nakamura, Saburo (1990). "The Sept. 1988 large landslide in the vicinity of MCT, Darbang, Nepal". *Landslides* **26** (4): 45–49. பன்னாட்டுத் தர தொடர் எண்:0285-2926.
2. ↑  Ibetsberger, Horst J; Weidinger, Johannes T (2000). "Role of extreme meteorological anomalies in initiating the Darbang Landslide, Dhaulagiri Himal, Western Nepal". *Journal of Nepal Geological Society* **21**: 35–40. பன்னாட்டுத் தர தொடர் எண்:2676-1378.
3. ↑  Upreti, Biswa Nath; Dhital, MR (1996). *Landslide studies and management in Nepal*.
**சாத்தந்தையார்** சங்ககாலப் புலவர்களில் ஒருவர். இவரது பாடல்கள் 5 உள்ளன. 

| பாடல், திணை, துறை | பாடப்பட்டோர் |
| --- | --- |
| நற்றிணை 26, பாதைத்திணை | தோழி தலைவனுக்குச் சொல்கிறாள் |
| (புறநானூறு 80, தும்பை, எருமை மறம்) (புறம் 81, வாகை, அரசவாகை) (புறம் 82, வாகை, அரசவாகை ) | சோழன் போர்வைக் கோப்பெருநற்கிள்ளி, முக்காவல்நாட்டு ஆமூர் மல்லனைப் பொருது அட்டு நின்றானை |
| புறம் 287, கரந்தை, நீண்மொழி | ஓடல் செல்லாப் பீடுடையாளர் |

பாடல் சொல்லும் செய்திகள்
------------------------

### தித்தன் காண்க

கோப்பெருநற்கிள்ளி ஆமூர்ப் போரில் மல்லனோடு போரிடும் காட்சியைத் தித்தன் காண்பானாக! (தன் உறையூர் ஆட்சியை) நல்கினும், நல்காவிட்டாலும், பசியில் பணைமரத்தை ஒடிக்கும் யானை போலப் போரிடுவதைக் காண்பானாக! ஒரு காலை மண்டியிட்டுக்கொண்டு மற்றொரு காலால் பின்புறம் தாக்குவோரை உதைத்துக்கொண்டு போரிடுவதைக் காண்பானாக! என்கிறார் புலவர். (புறம் 80)

### கவிகை மல்லன்

கோப்பெருநற்கிள்ளி கவிகை மல்லன் என்று காற்றப்படுகிறான். கடல் போன்ற அவன் படையும், இடிபோல் முழங்கும் யானைகளும் போர்க்களம் புகுந்துள்ளன. போரின் விளைவில் நம் இரக்கத்துக்கு ஆளாவோர் யார் என விளங்கவில்லையே! என்கிறார் புலவர். (புறம் 81)

### கட்டில் நிணக்கும் இழிசினன்

மறுநாள் திருவிழா. இன்று மனைவி பிள்ளை பெற்றுள்ளாள். பெருமழை பொழிந்துகொண்டிருக்கிறது. இழிசினன் அவளுக்குக் கட்டில் பின்னுகிறான். அது தோல்கட்டில். ஊசியில் தோலை இழுத்துத் தைக்கிறான். அப்போது அவன் ஊசி தோலைத் தைப்பது போலக் கோப்பெருநற்கிள்ளியின் கை செயல்படுகிறதாம். (புறம் 82)

### பிண்ட நெல்லின் தாய்மனை

காத்திருக்கும் தலைவனிடம் தோழி சொல்கிறாள். உயர்ந்த கூடு நிறைய நெல் இருக்கும் தாய்மனையை விட்டுவிட்டு உன்னோடு வரத் துடிக்கும் இவள் தவறு செய்கிறாளோ? இப்படி எண்ணி என்னை நானே நொந்துகொள்கிறேன், என்கிறாள். (நற்றிணை 26)

### உயர்நிலை உலகம்

போர்க்களத்தில் துடி முழக்கும் புலையனே, கேள்! போர்க்களத்தில் எறிகோல் வளைதடி வீசும் இழிசினனே, கேள்! மாரி போல் அம்பு பாய்ந்தாலும், வயல்கெண்டை போல் வேல் தைத்தாலும், யானையே குத்தினாலும் போர்க்களத்தை விட்டு ஓடாதவர் உயர்நிலை உலகத்துத் தேவர் மகளிரோடு இன்பம் துய்ப்பர். (நானும் அதற்காக எதிர்நிற்கிறேன் என்கிறான் போர்கள வீரன்.) (புறம் 287)

வெளி இணைப்புகள்
---------------

1. ↑  சாத்தந்தையார் பாடல் புறநானூறு 80
2. ↑  சாத்தந்தையார் பாடல் புறநானூறு 81